DA Den Europæiske Unions Tidende L 48/27

EFTA-TILSYNSMYNDIGHEDENS AFGØRELSE

Nr. 433/09/KOL

af 30. oktober 2009

om treoghalvfjerdsindstyvende ændring af de proceduremæssige og materielle regler for statsstøtte

EFTA-TILSYNSMYNDIGHEDEN HAR —

UNDER HENVISNING TIL aftalen om Det Europæiske Økonomiske Samarbejdsområde (1), særlig artikel 61-63, og protokol 26 til aftalen,

UNDER HENVISNING TIL aftalen mellem EFTA-staterne om oprettelse af en tilsynsmyndighed og en domstol (2), særlig artikel 24 og artikel 5, stk. 2, litra b),

som tager i betragtning, at EFTA-Tilsynsmyndigheden i henhold til tilsyns- og domstolsaftalens artikel 24 skal iværksætte EØS-aftalens bestemmelser om statsstøtte,

som tager i betragtning, at EFTA-Tilsynsmyndigheden i henhold til tilsyns- og domstolsaftalens artikel 5, stk. 2, litra b), skal udsende meddelelser eller retningslinjer om spørgsmål, der er omfattet af EØS-aftalen, hvis det udtrykkeligt er hjemlet i denne aftale eller i tilsyns- og domstolsaftalen, eller hvis EFTA-Tilsynsmyndigheden finder det nødvendigt,

som erindrer om, at EFTA-Tilsynsmyndigheden den 19. januar 1994 vedtog proceduremæssige og materielle regler (3) for statsstøtte (4),

som tager i betragtning, at kapitlet om statsstøtte til redning og omstrukturering af kriseramte virksomheder (5) i EFTA-Tilsynsmyndighedens statsstøtteretningslinjer udløber den 30. november 2009 (6),

som tager i betragtning, at kapitlet svarer til Fællesskabets rammebestemmelser for statsstøtte til redning og omstrukturering af kriseramte virksomheder (7), der udløber den 9. oktober 2009 (8),

som tager i betragtning, at Europa-Kommissionen den 9. juli 2009 vedtog en meddelelse om forlængelse af Fællesskabets rammebestemmelser for statsstøtte til redning og omstrukturering af kriseramte virksomheder indtil den 9. oktober 2012; meddelelsen blev offentliggjort i Den Europæiske Unions Tidende den 9. juli 2009,

som tager i betragtning, at Kommissionens meddelelse om forlængelse af Fællesskabets rammebestemmelser for statsstøtte til redning og omstrukturering af kriseramte virksomheder også er relevant for Det Europæiske Økonomiske Samarbejdsområde,

som tager i betragtning, at der skal sikres en ensartet anvendelse af EØS' statsstøtteregler i hele Det Europæiske Økonomiske Samarbejdsområde,

som tager i betragtning, at EFTA-Tilsynsmyndigheden i henhold til punkt II under overskriften »GENERELT« i slutningen af bilag XV til EØS-aftalen efter høring af Kommissionen skal vedtage retsakter, der svarer til dem, som Europa-Kommissionen har vedtaget,

som tager i betragtning, at kapitlet om statsstøtte til redning og omstrukturering af kriseramte virksomheder udløber den 30. november 2009, og at det derfor er nødvendigt at forlænge dets gyldighedsperiode,

som har hørt Europa-Kommissionen,

som har hørt medlemsstaterne —

VEDTAGET DENNE AFGØRELSE:

Artikel 1

Gyldighedsperioden for kapitlet om statsstøtte til redning og omstrukturering af kriseramte virksomheder i EFTA-Tilsynsmyndighedens statsstøtteretningslinjer forlænges indtil den 30. november 2012.

Artikel 2

Kun den engelske udgave er autentisk.

Udfærdiget i Bruxelles, den 30. oktober 2009. På EFTA-Tilsynsmyndighedens vegne Per SANDERUD Formand Kristján Andri STEFÁNSSON Medlem af kollegiet

(1) I det følgende benævnt »EØS-aftalen«.

(2) I det følgende benævnt »tilsyns- og domstolsaftalen«.

(3) I det følgende benævnt »statsstøtteretningslinjerne«.

(4) Oprindeligt offentliggjort i EFT L 231 af 3.9.1994, s. 1 og i EØS-tillæg nr. 32 af 3.9.1994, s. 1.

(5) EFTA-Tilsynsmyndighedens beslutning nr. 305/04/KOL, offentliggjort i EUT L 107 af 28.4.2005, s. 28, EØS-tillæg nr. 21 af 28.4.2005, s. 1.

(6) Afsnit 89 i beslutning nr. 305/04/KOL, se reference i fodnote 5.

(7) EUT C 244 af 1.10.2004, s. 2.

(8) Punkt 102 i det dokument, der henvises til i fodnote 7.